# 3.5. Beberaxe de enerxía (Resistencia)

## Glosario

## Fatiga

Definición:

  É o cansazo físico ou mental que aparece tras un esforzo prolongado ou intenso

Exemplo:

  Despois de facer unha carreira continua de vinte minutos, Xoán comeza a notar fatiga nas pernas

## Pulsacións

Definición:

  Número de latexos do corazón por minuto

Exemplo:

  Despois de correr durante cinco minutos, Ana mide as súas pulsacións e conta 140 latexos por minuto

# Telegrama de Vittalo Motore

[TELEGRAMA ENTRANTE: Bip, bibi-bip, bip, bibi-bip, bip, biiiip...]

Ei! Aquí V.M. de novo!

O quinto piar é vital: a batalla contra Sedentor será longa e esixente. O segredo para non ceder é a resistencia. Deberás estudar e aplicar os coñecementos sobre resistencia aeróbica e anaeróbica para poder superar o esgotamento. O teu obxectivo é manter a máxima eficacia durante todo o enfrontamento. Como recompensa de éxito, ao completar a misión, a Axencia enviarache o BEBERAXE DE ENERXÍA.

EFECTO: Bebe esta apócema ao sentir fatiga. Permíteche aguantar máis tempo ao máximo de enerxía durante a batalla e recuperarte con facilidade para un maior rendemento.

Resiste, axente. Resiste!

V. Motore

[FIN DA TRANSMISIÓN]

## Lectura facilitada

TELEGRAMA ENTRANTE

Debes aprender sobre a resistencia.

Como recompensa recibirás un beberaxe de enerxía.

Coa recompensa poderás pelexar contra o Sedentor sen cansarte.

Ánimo!

## Audio

audio/mpeg

# Que é a resistencia

O Sedentor fai que canses axiña subindo unhas escaleiras. Para evitalo, debemos mellorar a nosa resistencia.

A resistencia é a capacidade do corpo para manter un esforzo físico durante o maior tempo posible sen caer nun cansazo excesivo.

Por exemplo, correr durante dez minutos sen parar mantendo un ritmo constante mostra que unha persoa ten boa resistencia.

Distinguimos entre:

## Resistencia aeróbica

Capacidade para realizar exercicio de intensidade baixa ou moderada durante un tempo prolongado utilizando o osíxeno como principal fonte de enerxía.

Por exemplo correr 20–30 minutos a un ritmo constante durante un adestramento de fútbol.

## Resistencia anaeróbica láctica

Capacidade para manter esforzos intensos durante un período curto (ata arredor de 1–2 minutos), nos que o corpo produce enerxía sen oxíxeno e xera ácido láctico.

Un bo exemplo podería ser realizar unha carreira de 400 metros en atletismo, onde o esforzo é moi intenso e acumúlase ácido láctico.

## Resistencia anaeróbica aláctica

Capacidade para realizar esforzos moi intensos e moi curtos (uns segundos), nos que se produce enerxía sen oxíxeno pero sen xeración de ácido láctico.

Por exemplo un sprint de 30 metros na saída dun partido de rugby ou fútbol, realizado á máxima velocidade durante poucos segundos.

## Lectura facilitada

A resistencia consiste en facer actividade, manténdoa no tempo.

Distinguimos entre:

- Resistencia aeróbica.
- Resistencia anaeróbica láctica.
- Resistencia anaeróbica aláctica.

## Audio

audio/mpeg

## Apoio visual

## Cales son as vantaxes de traballar a resistencia?

Un bo desenvolvemento desta capacidade vai ter efectos na saúde:

- Mellora do sistema cardiovascular: O corazón e os pulmóns fanse máis eficientes, facilitando o transporte de osíxeno aos músculos.
- Aumento da capacidade muscular: Os músculos poden manter esforzos máis longos sen fatigarse tan rápido.
- Maior eficiencia enerxética: O corpo aprende a usar mellor a enerxía, retardando a aparición da fatiga.
- Recuperación máis rápida: Despois de esforzos intensos, o corpo recupera antes.
- Redución do risco de lesións: Músculos, articulacións e tendóns acostúmanse a esforzos prolongados, diminuíndo o risco de sobrecarga.
- Mellora do rendemento en deportes de longa duración: Fundamental en deportes como atletismo, ciclismo ou natación, onde manter un ritmo constante é clave.

## Lectura facilitada

- Beneficios de mellorar a resistencia:
- Corazón e pulmóns máis fortes.
- Músculos que non se cansan rápido.
- O corpo gasta mellor a enerxía.
- Recuperación máis rápida.
- Menos risco de lesións.

## Audio

audio/mpeg

# Métodos de traballo

Existen moitas maneiras de traballar esta capacidade:

- Carreiras continuas: Correr a ritmo constante durante varios minutos sen parar, mellora a resistencia aeróbica.
- Carreiras por tempo: Correr durante un tempo determinado (por exemplo, 10 ou 15 minutos) intentando manter o esforzo constante.
- Carreiras a intervalos: Alternar períodos de carreira rápida con períodos de descanso ou carreira lenta para mellorar resistencia e velocidade.
- Circuítos ou estacións: Realizar varios exercicios diferentes un tras outro sen descanso longo, combinando forza e resistencia.
- Percorridos con obstáculos: Correr ou desprazarse sorteando obstáculos para aumentar a resistencia muscular e cardiovascular.
- Exercicios en bicicleta, natación ou saltar á corda: Actividades continuas que manteñen o corpo en movemento e melloran a resistencia sen correr.

## Lectura facilitada

Pódese traballar a resistencia de moitas formas:

- Carreiras continuas.
- Carreiras por tempo.
- Carreiras en intervalos.
- Circuítos.
- Percorridos con obstáculos.
- Ir en bici.

## Audio

audio/mpeg

# Que aprendiches da resistencia

Le o parágrafo seguinte e escribe as palabras que faltan.

Se queremos ter unha boa Encher ocos (1):JXUwMDJiJXUwMDEyJXUwMDliJXUwMDllJXUwMDAx cardiovascular debemos adestrar a nosa resistencia Encher ocos (2):JXUwMDM5JXUwMDA0JXUwMDE3JXUwMDgxJXUwMDkxJXUwMDBiJXUwMDBhJXUwMDAy . Vai ser fundamental para poder camiñar, correr, nadar ou subir unhas escaleiras sen un cansanzo Encher ocos (3):JXUwMDNkJXUwMDFkJXUwMDFiJXUwMDA2JXUwMDE2JXUwMDFhJXUwMDFmJXUwMDE5 . Tamén nos permitirá recuperar antes dun esforzo importante. A resistencia Encher ocos (4):JXUwMDM5JXUwMDBmJXUwMDBmJXUwMDA0JXUwMDE3JXUwMDgxJXUwMDkxJXUwMDBiJXUwMDBhJXUw MDAy permitiranos facer esforzos máis Encher ocos (5):JXUwMDMxJXUwMDA3JXUwMDFhJXUwMDExJXUwMDBiJXUwMDFkJXUwMDFjJXUwMDFj , pero durante menos tempo. Podes ir a facer un roteiro, correr polo parque, nadar ou andar en bici para mellorar a túa resistencia. Lembra controlar as túas Encher ocos (6):JXUwMDI4JXUwMDA1JXUwMDE5JXUwMDFmJXUwMDEyJXUwMDAyJXUwMDBhJXUwMDlhJXUwMDlkJXUw MDFk para ver como vai o teu corazón.

Activar JavaScript

A resistencia vai ser a capacidade máis importante para o correcto funcionamento do teu sistema cardiovascular.

# A practicar!

Agrupamento: Individual

## Instrucións do desafío

Toca aguantar o esforzo. Coñeces as tower run ou carreiras verticais? Pois este desafío vai disto. Sube escaleiras ata chegar a un determinado número de chanzos. Se podes ir correndo perfecto, pero ao mellor precisas camiñar nalgún tramo. Os chanzos cara abaixo non contan, pero si que nos axudan a vencer o sedentarismo tamén.

A nosa proposta por niveis é:

1. Subir a torre de Hércules (234 chanzos)
2. Subir a torre Eiffel de París (674 chanzos ata a segunda planta)
3. Subir ao Empire State Building que é a carreira máis famosa do mundo (1576 chanzos)

Leva un móbil e garda o recorrido para mostrarllo a #017 e valoralo

# A practicar!

Agrupamento: Parellas ou pequenos grupos

## Instrucións do desafío

E por que non fas actividade física cun compañeiro ou compañeira ou un grupo de amigos? Propoñémosche que fagas a seguinte actividade en parella:

Salta durante 30 segundos mentres descansa o teu compañeiro ou compañeira.

Logo é o túa quenda de descansar 30 segundos. Mentres, a túa compañía será quen teña que saltar.

Cada vez que fagades ambos 30 segundos de saltos máis 30 de descanso, conseguiredes unha serie completa.

Cantas series seredes capaces de facer de seguido, antes de parar polo cansancio?

1. Colocade un obxecto baixo e saltádeo.
2. Atrevédesvos a saltar á comba? Ollo, se tropezas e enredas a corda non pasa nada. Recupera en canto poidas e continua o exercicio.

Grávate e móstrallo a #017. Seguro que vos felicita e llo conta ao doutor Motore.

Páxina 15 de 27

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)